I 2004 ble han valgt inn i Overhuset på Det liberaldemokratiske partiets liste. Der satt han i Undervisnings- og vitenskapskomitéen, i Forvaltningskomitéen og i Komitéen for tiltak mot lav natalitet og et aldrende samfunn. Han satt også i Japans olympiske komité som representant for idrettsutøverne, var medlem av meglingsnemnda til samme komité og var rådgiver for Det japanske skiforbundet, men trakk seg tilbake fra alle vervene i 2007.